Ɛeddan wussan daɣ cerken tibḥirt n nneɛma asmi d-tebba nneɛma-nni d amalu, icawer uqenfud uccen yenna-as: dacu ara tedmeḍ lxeṭra-agi, dɣa yenna-as: teskulxeḍ-iyi di lebṣel maɛna dagi ur iyi-teskilixeḍ ara, nekk ad ddmeɣ ayen yellan di lqaɛ, dɣa yennaas uqenfud-nni: ih akken id ak-yehwa. Imiren aqenfud-nni yewwet nneɛma sufella iḥuc kan tagzert-nni yiwi-tt f yiman-is igga-d lɛewla-is, ma d uccen-nni iḥuc iɣlel. Dɣa asmi iwala akken yexṣer deg yiɣlel-nni, yenna-as i uqenfud-nni: teskulxeḍ-iyi tiwiḍ ayen yelhan teǧǧiḍ-iyi ayen n diri, yenna-as: d kečč i yebḍan tenniḍ-d ad ddmeɣ ayen yellan di lqaɛa, nekk tefkiḍ-iyi ayen yellan d nneɛma.